REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/339-21

28. jul 2021. godine

B e o g r a d

ZAPISNIK

40. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 28. JULA 2021. GODINE

Sednica je počela u 12,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Olivera Pešić, Sonja Vlahović, Goran Kovačević, Bratimir Vasiljević, Ana Čarapić i Milorad Mijatović.

Sednici su prisustvovali i: Adrijana Pupovac (zamenik člana Odbora Duška Tarbuka), Mihailo Jokić (zamenik člana Odbora Vladimira Marinkovića) i Marina Mirković (zamenik člana Odbora Ljiljane Kuzmanović Vujaković).

Sednici nisu prisustvovali članovi Odbora: Veroljub Arsić, Nikola Jolović, Boban Birmančević, Dušan Bajatović, Zoltan Pek i Vojislav Vujić, niti njihovi zamenici.

Sednici je prisustvovao i narodni poslanik Zoran Tomić.

Sednici su prisustvovali: dr Jorgovanka Tabaković, guverner Narodne banke Srbije; Željko Jović i Ana Ivković viceguverneri; Ivan Nikolić, član Saveta guvernera; Nikola Dragašević, generalni direktor Sektora za monetarne i devizne operacije; Dejan Dević, generalni direktor Direkcije za zakonodavno-pravne poslove i Milan Trajković, zamenik generalnog direktora Sektora za ekonomska istraživanja i statistiku.

Aleksandra Tomić, predsednik Odbora je predložila, a odbor jednoglasno (11 glasova „za“) prihvatio da se dnevni red dopuni tako što će se u dnevni red uvrstiti kao 7. tačka- Razmatranje Predloga odluke o izboru viceguvernera Narodne banke Srbije.

Na predlog predsednika, Odbor je jednoglasno (11 glasova „za“) utvrdio sledeći

D n e v n i r e d:

1.Razmatranje Finansijskog plana Narodne banke Srbije za 2021. godinu, koji je podnela Narodna banka Srbije (broj 400-2319/20 od 30. decembra 2020. godine);

2.Razmatranje Izveštaja o radu Saveta guvernera Narodne banke Srbije za period 1. jul - 31. decembar 2020. godine, koji je podneo Savet guvernera Narodne banke Srbije (broj 400-1414/20 od 27. aprila 2021. godine);

3.Razmatranje Finansijskih izveštaja Narodne banke Srbije za 2020. godinu, sa izveštajem ovlašćenog revizora, koji je podneo Savet guvernera Narodne banke Srbije (broj 400-1206/21 od 30. juna 2021. godine);

4.Razmatranje Godišnjeg izveštaja o monetarnoj politici za 2020. godinu, koji je podnela Narodna banka Srbije (broj **400-1208/21** od 30. juna 2021. godine);

5.Razmatranje Godišnjeg izveštaja o poslovanju i rezultatima rada za 2020. godinu, koji je podnela Narodna banka Srbije (broj 400-1209/21 od 30. juna 2021. godine);

6.Razmatranje Godišnjeg izveštaja o stabilnosti finansijskog sistema za 2020. godinu, koji je podnela Narodna banka Srbije (broj 400-1210/21 od 30. juna 2021.godine);

7. Razmatranje Predloga odluke o izboru viceguvernera Narodne banke Srbije.

Pre prelaska na rad po utvrđenom dnevnom redu Odbor je jednoglasno (sa jedanaest glasova ,,za,,) usvojio zapisnik sa 39. sednice Odbora.

Na predlog predsednika, Odbor je jednoglasno (11 glasova „za“) usvojio predlog da se objedini rasprava o tačkama 1-6, s tim da se o svakoj tački odbor izjašnjava pojedinačno, u sistemu e-parlamenta.

**1-6. DNEVNOG REDA:** .**Razmatranje Finansijskog plana Narodne banke Srbije za 2021. godinu, koji je podnela Narodna banka; Izveštaja o radu Saveta guvernera Narodne banke Srbije za period 1. jul - 31. decembar 2020. godine, koji je podneo Savet guvernera Narodne banke Srbije; Finansijskih izveštaja Narodne banke Srbije za 2020. godinu, sa izveštajem ovlašćenog revizora, koji je podneo Savet guvernera Narodne banke Srbije; Godišnjeg izveštaja o monetarnoj politici za 2020. godinu, koji je podnela Narodna banka Srbije; Godišnjeg izveštaja o poslovanju i rezultatima rada za 2020. godinu i Godišnjeg izveštaja o stabilnosti finansijskog sistema za 2020. godinu, koji je podnela Narodna banka Srbije**

 Jorgovanka Tabaković, guverner Narodne banke Srbije istakla je da NBS u koordinaciji sa ostalim nosiocima ekonomske politike uspela da da minimizira rizike i štetan uticaj krize izazvane pandemijom po ekonomiju zemlje. Merama monetarne i fiskalne politike omogućeno je da se u rekordno kratkom roku dostigne pretkrizni nivo BDP-a, već u prvom kvartalu ove godine. To su u svetu uspeli samo SAD, Kina, Australija i par manjih evropskih zemalja. U industrijskom sektoru pretkrizni nivo je dostignut i ranije, već krajem prošle godine. Ovakvim ekonomskim merama i rezultatima Srbija je sačuvala kredibilitet, što će dovesti do nastavka stranih investicija u budućnosti. Jedna od ključnih mera monetarne politike koja je dovela do dobrih rezultata je smanjenje kamatne stope i moratorijum na otplatu kredita. Devizne rezerve od 13,5 milijardi evra, na kraju prošle godine su veće za oko 115 miliona evra u odnosu na kraj 2019. godine. Njihov rast je nastavljen i u ovoj godini i iznosi 14,1 milijardu evra. Zlatne rezerve su takođe povećane i one iznose oko 36,6 tona zlata u vrednosti od oko 1,8 milijardi evra, što predstavlja 12,3% ukupnih deviznih rezervi. Svo zlato je povučeno iz inostranstva i nalazi se u trezorima NBS. Dodala je i da je ciljana inflacija oko 3% i da se procenjuje da će naredne godine biti ispod te vrednosti.

 Goran Kovačević je istakao da kroz istoriju Srbije, nije zapamćen period monetarne stabilnosti i niske inflacije, kao u poslednjih devet godina, od kada je aktuelno rukovodstvo na čelu NBS.

 Mihailo Jokić je naglasio da treba izvršiti diversifikaciju deviznih rezervi i javnog duga, potrebno je smanjiti učešće američkog dolara u njima, a povećati učešće zlata u deviznim rezervama.

 Aleksandra Tomić je istakla da je NBS, najbrže reagovala od svih centralnih banaka i da su to pokazali rezultati na kraju 2020. godine, što je potvrđeno i u Izveštaju EU. Ne postoje kriterijumi po kojima neko može da ospori rezultate ekonomske politike Srbije, što ovih dana uporno pokušavaju neki ekonomisti i političari. Ovakve izjave predstavljaju čistu politizaciju.

 U diskusiji je učestvovala i Adrijana Pupovac.

**GLASANjE**

**Prva tačka:**

NARODNA SKUPŠTINA

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 74. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 40. sednici održanoj 28. jula 2021. godine, razmotrio i jednoglasno (jedanaest glasova ,,za”) prihvatio Finansijski plan Narodne banke Srbije za 2021. godinu, koji je Narodna banka Srbije dostavila Narodnoj skupštini.

**Druga tačka:**

NARODNA SKUPŠTINA

 Odbor za finansije, republički budžet i kontrolu trošenja javnih sredstava, na 40. sednici održanoj 28. jula 2021. godine, razmotrio IZVEŠTAJ O RADU SAVETA GUVERNERA NARODNE BANKE SRBIJE ZA PERIOD 1. JUL - 31. DECEMBAR 2020. GODINE (broj 400-1414/20 od 27. aprila 2021. godine), koji je Savet guvernera Narodne banke Srbije dostavio Narodnoj skupštini.

Sednici je prisustvovala dr Jorgovanka Tabaković, guverner Narodne banke Srbije.

Na osnovu člana 55. Poslovnika Narodne skupštine, Odbor za finansije, republički budžet i kontrolu trošenja javnih sredstava je jednoglasno (jedanaest glasova ,,za”) odlučio da podnese

I Z V E Š T A J

Odbor za finansije, republički budžet i kontrolu trošenja javnih sredstava razmotrio je i prihvatio Izveštaj o radu Saveta guvernera Narodne banke Srbije za period 1. jul - 31. decembar 2020. godine koji je Savet guvernera Narodne banke Srbije podneo Narodnoj skupštini na osnovu člana 23. stav 2. Zakona o Narodnoj banci Srbije („Službeni glasnik RS“, br. 72/03, 55/04, 85/05 – dr. zakon, 44/10, 76/12, 106/12, 14/15, 40/15 - odluka US i 44/18).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Treća tačka:**

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 79. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 40. sednici održanoj 28. jula 2021. godine, razmotrio i jednoglasno (jedanaest glasova ,,za”) prihvatio Finansijske izveštaje Narodne banke Srbije za 2020. godinu, sa izveštajem ovlašćenog revizora, koje je Savet guvernera Narodne banke Srbije dostavio Narodnoj skupštini.

**Četvrta tačka:**

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr.zakon, 44/10, 76/12, 106/12, 14/15, 40/15 – US i 44/18), na 40. sednici održanoj 28. jula 2021. godine, razmotrio i jednoglasno (jedanaest glasova ,,za”) prihvatio Godišnji izveštaj o monetarnoj politici za 2020. godinu, koji je Narodna banka Srbije dostavila Narodnoj skupštini.

**Peta tačka:**

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 4. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 106/12, 14/15, 40/15 – US i 44/18), na 40. sednici, održanoj 28. jula 2021. godine, razmotrio i jednoglasno (jedanaest glasova ,,za”) prihvatio Godišnji izveštaj o poslovanju i rezultatima rada za 2020. godinu, koji je Narodna banka Srbije dostavila Narodnoj skupštini.

**Šesta tačka:**

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS, broj 20/12 - Prečišćen tekst), a u vezi sa članom 71. stav 2. Zakona o Narodnoj banci Srbije („Službeni glasnik RS, br. 72/03, 55/04, 85/05 – dr. zakon, 44/10, 76/12, 106/12, 106/12, 14/15, 40/15 – US i 44/18), na 40. sednici, održanoj 28. jula 2021. godine, razmotrio i jednoglasno (jedanaest glasova ,,za”) prihvatio Godišnji izveštaj o stabilnosti finansijskog sistema za 2020. godinu, koji je Narodna banka Srbije dostavila Narodnoj skupštini.

**SEDMA TAČKA DNEVNOG REDA:** Razmatranje Predloga odluke o izboru viceguvernera Narodne banke Srbije

Aleksandra Tomić je podsetila da je članom 21. Zakona o Narodnoj banci Srbije propisano je da viceguvernere bira Narodna skupština na predlog guvernera, i to na šest godina sa pravom ponovnog izbora.

Imajući u vidu da mandat dr Ane Ivković ističe 25. septembra 2021. godine, a da je članom 26. Zakona o Narodnoj banci Srbije propisano da se novi funkcioner NBS bira najkasnije do isteka mandata funkcionera kome ističe mandat, a najranije 120 dana pre dana isteka mandata, guverner NBS je Narodnoj skupštini podnela Predlog odluke o izboru viceguvernera NBS tako što je predložila reizbor dr Ane Ivković na period od šest godina.

Odbor za finansije, republički budžet i kontrolu trošenja javnih sredstava, na 40. sednici održanoj 28. jula 2021. godine, razmotrio je PREDLOG ODLUKE O IZBORU VICEGUVERNERA NARODNE BANKE SRBIJE, koji je podnela guverner Narodne banke Srbije.

Na osnovu člana 55. Poslovnika Narodne skupštine, Odbor za finansije, republički budžet i kontrolu trošenja javnih sredstava je jednoglasno (jedanaest glasova ,,za”) odlučio da podnese

I Z V E Š T A J

Odbor za finansije, republički budžet i kontrolu trošenja javnih sredstava razmotrio je Predlog odluke o izboru viceguvernera Narodne banke Srbije, koji je podnela guverner Narodne banke Srbije na osnovu čl. 21. i 26. Zakona o Narodnoj banci Srbije („Službeni glasnik RS“, br. 72/2003, 55/2004, 85/2005 - dr. zakon, 44/2010, 76/2012, 106/2012, 14/2015, 40/2015 – odluka US i 44/2018), i odlučio da predloži Narodnoj skupštini da prihvati Predlog odluke o izboru viceguvernera Narodne banke Srbije.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

 Sednica je završena u 13,55 časova.

 Sednica je tonski snimana.

 SEKRETAR PREDSEDNIK

 Tijana Ignjatović dr Aleksandra Tomić